ประกาศกระทรวงการคลังประกาศกระทรวงการคลังเรื่องมติการประชุมสามัญผู้ถือหุ้นประจำปี ๒๕๕๖ของบริษัท กสทโทรคมนาคม จำกัด (มหาชน)[๑] อาศัยอำนาจตามมาตรา ๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒กระทรวงการคลังในฐานะผู้ถือหุ้นทั้งหมดของบริษัท กสท โทรคมนาคม จำกัด (มหาชน)มีความเห็นเกี่ยวกับเรื่องต่าง ๆ ของการประชุมสามัญผู้ถือหุ้นประจำปี ๒๕๕๖ของบริษัท กสท โทรคมนาคม จำกัด (มหาชน) ดังต่อไปนี้๑. พิจารณารับทราบผลการดำเนินงานของบริษัทกสท โทรคมนาคม จำกัด (มหาชน) ในรอบปี ๒๕๕๕ และแผนงาน/โครงการในอนาคตกระทรวงการคลังมีมติรับทราบผลการดำเนินงานประจำปี ๒๕๕๕และแผนงาน/โครงการของบริษัท กสท โทรคมนาคม จำกัด (มหาชน) ตามที่คณะกรรมการบริษัทกสท โทรคมนาคม จำกัด (มหาชน) เสนอ๒. พิจารณาอนุมัติงบแสดงฐานะทางการเงินและงบกำไรขาดทุนเบ็ดเสร็จของบริษัทกสท โทรคมนาคม จำกัด (มหาชน) สำหรับปีบัญชี ๒๕๕๕กระทรวงการคลังมีมติอนุมัติงบแสดงฐานะทางการเงินและงบกำไรขาดทุนเบ็ดเสร็จของบริษัทกสท โทรคมนาคม จำกัด (มหาชน) สำหรับปีสิ้นสุด ณ วันที่ ๓๑ ธันวาคม ๒๕๕๕ที่ผ่านการตรวจสอบจากสำนักงานการตรวจเงินแผ่นดินแล้ว ตามที่คณะกรรมการบริษัท กสทโทรคมนาคม จำกัด (มหาชน) เสนอ ทั้งนี้ขอให้บริษัท กสท โทรคมนาคม จำกัด (มหาชน)เร่งรัดดำเนินการตามข้อสังเกตของสำนักงานการตรวจเงินแผ่นดินอย่างครบถ้วนและถูกต้องเพื่อผู้สอบบัญชีสามารถตรวจสอบและรับรองงบการเงินตามหลักการบัญชีที่รับรองทั่วไปได้ตั้งแต่ปีบัญชี๒๕๕๖ เป็นต้นไป๓. พิจารณาอนุมัติการจ่ายเงินปันผลและการจัดสรรเงินสำรองตามกฎหมายกระทรวงการคลังมีมติอนุมัติการจ่ายเงินปันผลให้แก่กระทรวงการคลังในฐานะผู้ถือหุ้นทั้งหมดของบริษัทกสท โทรคมนาคม จำกัด (มหาชน) จากผลการดำเนินงานในปี ๒๕๕๕ จำนวนทั้งสิ้น ๑๖,๕๐๐,๐๐๐,๐๐๐.๐๐ บาท คิดเป็น๑๖.๕๐ บาทต่อหุ้น ทั้งนี้ บริษัท กสทโทรคมนาคม จำกัด (มหาชน) ได้นำส่งเงินปันผลให้กระทรวงการคลังแล้วจำนวน ๖,๙๘๗,๔๔๔,๓๙๖.๖๒ บาท คงเหลือเงินปันผลที่บริษัทกสท โทรคมนาคม จำกัด (มหาชน) ต้องจ่ายให้กระทรวงการคลังจำนวน ๙,๕๑๒,๕๕๕,๖๐๓.๓๘ บาท อย่างไรก็ตาม เพื่อมิให้เกิดผลกระทบต่อการบริหารเงินสดของบริษัทกสท โทรคมนาคม จำกัด (มหาชน) จึงเห็นสมควรกำหนดให้นำส่งเงินปันผลโดยแบ่งออกเป็น ๕งวด ดังนี้งวดการนำส่งเวลาการนำส่งจำนวนเงิน/บาทงวดที่ ๑ภายใน ๓๐ วันหลังจากที่ประกาศกระทรวงการคลังเรื่อง มติการประชุมสามัญผู้ถือหุ้นประจำปี ๒๕๕๖ ของบริษัท กสท โทรคมนาคม จำกัด (มหาชน) ประกาศในราชกิจจานุเบกษา๑,๕๑๒,๕๕๕,๖๐๓.๓๘งวดที่ ๒ภายในวันที่ ๒๕ กันยายน ๒๕๕๗๒,๐๐๐,๐๐๐,๐๐๐.๐๐งวดที่ ๓ภายในวันที่ ๒๕ พฤศจิกายน ๒๕๕๗๒,๐๐๐,๐๐๐,๐๐๐.๐๐งวดที่ ๔ภายในวันที่ ๒๕ ธันวาคม ๒๕๕๗๒,๐๐๐,๐๐๐,๐๐๐.๐๐งวดที่ ๕ภายในวันที่ ๒๕ มกราคม ๒๕๕๘๒,๐๐๐,๐๐๐,๐๐๐.๐๐รวม๙,๕๑๒,๕๕๕,๖๐๓.๓๘ทั้งนี้ บริษัท กสท โทรคมนาคม จำกัด (มหาชน)ได้จัดสรรทุนสำรองตามข้อบังคับของ บริษัท กสท โทรคมนาคม จำกัด (มหาชน) ข้อ ๕๒ครบเต็มจำนวนแล้วตั้งแต่ปี ๒๕๔๘ โดยมีจำนวนร้อยละสิบของทุนจดทะเบียนเป็นจำนวน ๑,๐๐๐ ล้านบาท๔. พิจารณาเลือกตั้งกรรมการแทนกรรมการที่ออกตามวาระกระทรวงการคลังพิจารณาแล้วมีมติว่ายังไม่สมควรมีการเลือกตั้งคณะกรรมการในคณะกรรมการบริษัทกสท โทรคมนาคม จำกัด (มหาชน) แทนกรรมการที่ออกตามวาระในการประชุมครั้งนี้๕. พิจารณากำหนดค่าตอบแทนกรรมการบริษัทกสท โทรคมนาคม จำกัด (มหาชน) กระทรวงการคลัง พิจารณาแล้วมีมติ ดังนี้๕.๑กำหนดอัตราค่าตอบแทนและเบี้ยประชุมกรรมการรัฐวิสาหกิจและหลักเกณฑ์การจ่ายค่าตอบแทนและเบี้ยประชุมกรรมการรัฐวิสาหกิจและคณะกรรรมการชุดย่อย/คณะอนุกรรมการ/คณะทำงานอื่น ตามมติคณะรัฐมนตรีเมื่อวันที่ ๒กรกฎาคม ๒๕๕๖ ดังนี้๑) กรรมการรัฐวิสาหกิจได้รับค่าตอบแทนรายเดือนไม่เกิน ๑๐,๐๐๐ บาท/คน/เดือน โดยให้ประธานกรรมการรัฐวิสาหกิจได้รับค่าตอบแทนรายเดือนเป็น๒ เท่าของกรรมการรัฐวิสาหกิจ นอกจากนี้กรรมการรัฐวิสาหกิจจะได้รับเบี้ยประชุมรายครั้งไม่เกิน ๑๐,๐๐๐บาท/คน/ครั้ง ไม่เกิน ๑ ครั้งต่อเดือน๒)คณะกรรมการชุดย่อย/คณะอนุกรรมการ/คณะทำงานอื่นได้รับเบี้ยประชุมเป็นรายครั้งเท่ากับเบี้ยประชุมกรรมการรัฐวิสาหกิจเฉพาะกรรมการที่มาประชุม ทั้งนี้ให้กรรมการรัฐวิสาหกิจได้รับเบี้ยประชุมคณะกรรมการชุดย่อย/คณะอนุกรรมการ/คณะทำงานอื่นรวมแล้วไม่เกิน ๒ คณะ คณะละไม่เกิน ๑ ครั้งต่อเดือน กรณีเป็นบุคคลภายนอกให้ได้รับเบี้ยประชุมเป็นรายครั้งในอัตราไม่เกิน ๓,๐๐๐ บาทเฉพาะกรรมการที่มาประชุมกรณีเป็นบุคคลภายในของรัฐวิสาหกิจที่เป็นคณะกรรมการชุดย่อย/คณะอนุกรรมการ/คณะทำงานอื่นที่แต่งตั้งโดยคณะกรรมการรัฐวิสาหกิจหรือฝ่ายบริหารของรัฐวิสาหกิจไม่มีสิทธิได้รับค่าตอบแทนเนื่องจากถือเป็นการปฏิบัติงานในหน้าที่กรณีเป็นบุคคลภายในของรัฐวิสาหกิจที่เป็นคณะกรรมการชุดย่อย/คณะอนุกรรมการ/คณะทำงานอื่นที่ไม่ได้แต่งตั้งโดยคณะกรรมการรัฐวิสาหกิจหรือฝ่ายบริหารของรัฐวิสาหกิจให้ได้รับเบี้ยประชุมเป็นรายครั้งในอัตราครั้งละไม่เกิน๓,๐๐๐ บาท เฉพาะกรรมการที่มาประชุม๓) ประธานกรรมการได้รับเบี้ยประชุมสูงกว่ากรรมการร้อยละ ๒๕และรองประธานกรรมการได้รับเบี้ยประชุมสูงกว่ากรรมการร้อยละ ๑๒.๕ทั้งนี้ ตั้งแต่วันที่ ๑ มกราคม ๒๕๕๖ - ๓๑ กรกฎาคม ๒๕๕๖ให้ถือปฏิบัติในการจ่ายค่าตอบแทนและเบี้ยประชุมกรรมการตามมติคณะรัฐมนตรีเมื่อวันที่๑๘ พฤษภาคม ๒๕๔๗ และนับตั้งแต่วันที่ ๑ สิงหาคม ๒๕๕๖ เป็นต้นไปให้ถือปฏิบัติในการจ่ายค่าตอบแทนและเบี้ยประชุมกรรมการตามมติคณะรัฐมนตรีเมื่อวันที่๒ กรกฎาคม ๒๕๕๖๕.๒ กระทรวงการคลังมีมติอนุมัติให้บริษัท กสท โทรคมนาคม จำกัด(มหาชน) จ่ายโบนัสกรรมการประจำปี ๒๕๕๕ ตามมติคณะรัฐมนตรีเมื่อวันที่ ๓๑ มกราคม๒๕๒๑ มติคณะรัฐมนตรีเมื่อวันที่ ๕ กุมภาพันธ์ ๒๕๓๔ และมติคณะรัฐมนตรีเมื่อวันที่๒๐ มิถุนายน ๒๕๓๘ ทั้งนี้ ในปี ๒๕๕๕บริษัท กสท โทรคมนาคม จำกัด (มหาชน) มีผลการประเมินผลการดำเนินงานที่ระดับ ๓.๖๖๒๖ซึ่งกรรมการจะได้รับโบนัสเพิ่มร้อยละ ๒๕ จากฐานปกติ คิดเป็นจำนวนเงิน ๒,๐๕๔,๒๓๓.๘๘ บาท๖. พิจารณาแต่งตั้งผู้สอบบัญชีและการกำหนดจำนวนเงินค่าสอบบัญชีกระทรวงการคลังมีมติอนุมัติแต่งตั้งสำนักงานการตรวจเงินแผ่นดินเป็นผู้สอบบัญชีของบริษัท กสท โทรคมนาคม จำกัด (มหาชน)โดยให้ได้รับค่าธรรมเนียมตรวจสอบบัญชี ปี ๒๕๕๖ ซึ่งเป็นอัตราที่สำนักงานการตรวจเงินแผ่นดินเรียกเก็บเท่ากับปี๒๕๕๕ ทั้งนี้ หากในปี ๒๕๕๖ สำนักงานการตรวจเงินแผ่นดินเปลี่ยนแปลงค่าธรรมเนียมในการสอบบัญชีใหม่ก็เห็นสมควรมีมติอนุมัติให้จ่ายค่าธรรมเนียมในการสอบบัญชีตามอัตราที่สำนักงานการตรวจเงินแผ่นดินเปลี่ยนแปลงตามที่คณะกรรมการบริษัท กสท โทรคมนาคม จำกัด (มหาชน) เสนอ ทั้งนี้ เพื่อให้เป็นไปตามข้อบังคับบริษัทกสท โทรคมนาคม จำกัด (มหาชน) ข้อ ๑๖ (๕) และข้อ ๔๖๗. พิจารณาอนุมัติการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าวของบริษัท กสท โทรคมนาคม จำกัด (มหาชน)กระทรวงการคลังมีมติอนุมัติร่างข้อห้ามบริษัท กสท โทรคมนาคม จำกัด(มหาชน) เรื่อง ห้ามการกระทำที่มีลักษณะเป็นการครอบงำกิจการโดยคนต่างด้าว พ.ศ.๒๕๕๖ ตามที่คณะกรรมการบริษัท กสท โทรคมนาคม จำกัด (มหาชน) เสนอ๘. รับทราบการจ่ายเงินปันผลระหว่างกาลกระทรวงการคลังมีมติรับทราบการจ่ายเงินปันผลระหว่างกาลตามที่คณะกรรมการบริษัทกสท โทรคมนาคม จำกัด (มหาชน) เสนอเพื่อให้เป็นไปตามข้อบังคับบริษัท กสท โทรคมนาคมจำกัด (มหาชน) ข้อ ๕๑ วรรคสาม๙. พิจารณาเรื่องอื่น ๆกระทรวงการคลังพิจารณาแล้วเห็นว่าตามพระราชบัญญัติองค์กรจัดสรรคลื่นความถี่ และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ มาตรา ๘๔ วรรค ๓ กำหนดให้ภายใน ๓ปีนับแต่วันที่พระราชบัญญัตินี้ใช้บังคับโดยบริษัท กสท โทรคมนาคม จำกัด (มหาชน)จะต้องนำรายได้จากการประกอบการอนุญาต สัมปทานหรือสัญญาที่ดำเนินการตามกฎหมายว่าด้วยการให้เอกชนเข้าร่วมงานหรือดำเนินการในกิจการของรัฐไม่ว่าจะดำเนินการทั้งหมดหรือบางส่วนโดยให้หักค่าใช้จ่ายที่กำหนดในกฎหมายดังกล่าวแล้วเหลือเท่าใดให้นำส่งเป็นรายได้แผ่นดินต่อไปโดย บริษัท กสท โทรคมนาคม จำกัด (มหาชน)จะต้องนำส่งรายได้จากสัมปทานข้างต้นให้สำนักงานคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาตินับตั้งแต่ปี ๒๕๕๗และเนื่องจากที่ผ่านมา บริษัท กสท โทรคมนาคม จำกัด (มหาชน)มีการดำเนินงานที่พึ่งพิงรายได้จากสัมปทานซึ่งคิดเป็นจำนวนประมาณ ๒๐,๐๐๐ ล้านบาท จึงยังทำให้ผลประกอบการมีกำไรแต่หากไม่รวมรายได้จากสัมปทานดังกล่าวผลประกอบการของบริษัท กสท โทรคมนาคม จำกัด(มหาชน) ลดลงอย่างมากและอาจประสบผลขาดทุนได้ ดังนั้น หากไม่มีการดำเนินการใด ๆในปี ๒๕๕๗ บริษัท กสท โทรคมนาคม จำกัด (มหาชน)อาจประสบผลขาดทุนสุทธิจากผลกระทบดังกล่าว อย่างไรก็ตามคณะรัฐมนตรีได้มีมติเมื่อวันที่ ๓๐ กรกฎาคม ๒๕๕๖ เห็นชอบผลการประชุมคณะกรรมการกำกับนโยบายด้านรัฐวิสาหกิจครั้งที่ ๓/๒๕๕๖ เมื่อวันที่ ๑๖ พฤษภาคม ๒๕๕๖ ที่เห็นชอบในหลักการให้บริษัท กสทโทรคมนาคม จำกัด (มหาชน)ดำเนินการตามแนวทางของแผนยุทธศาสตร์เพื่อพลิกฟื้นองค์กรและรองรับนโยบาย Smart Thailand ตามที่กระทรวงเทคโนโลยีสารสนเทศและการสื่อสารเสนอโดยให้รับข้อสังเกตของคณะกรรมการกำกับนโยบายด้านรัฐวิสาหกิจไปใช้ในการปรับปรุงเพิ่มเติมแผนยุทธศาสตร์เพื่อพลิกฟื้นองค์กรและรายงานความคืบหน้าให้คณะกรรมการกำกับนโยบายด้านรัฐวิสาหกิจทราบ ดังนั้น ขอให้บริษัท กสท โทรคมนาคม จำกัด(มหาชน) เร่งดำเนินการตามแนวทางและแผนงานที่กำหนดในแผนยุทธศาสตร์เพื่อพลิกฟื้นองค์กรรวมถึงข้อสังเกตของคณะกรรมการกำกับนโยบายด้านรัฐวิสาหกิจเพื่อทดแทนรายได้สัมปทานและเพื่อลดความเสี่ยงรวมถึงผลกระทบที่จะเกิดขึ้นต่อบริษัทกสท โทรคมนาคม จำกัด (มหาชน) และผู้ถือหุ้น โดยให้ถือความเห็นของกระทรวงการคลังดังกล่าวเป็นมติของที่ประชุมผู้ถือหุ้นตามนัยมาตรา๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒ทั้งนี้ ตั้งแต่บัดนี้เป็นต้นไปประกาศณ วันที่ ๒ กรกฎาคม พ.ศ. ๒๕๕๗รังสรรค์ศรีวรศาสตร์ปลัดกระทรวงการคลังปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๒๔ กรกฎาคม๒๕๕๗จุฑามาศ/ผู้ตรวจ๑ สิงหาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๓๖ ง/หน้า ๑๗/๒๑ กรกฎาคม ๒๕๕๗